Λάρνακα, 03/08/2023

**Η Lidl Κύπρου χάρισε και φέτος μία απολαυστική «γεύση» καλοκαιριού**

**Για ακόμα μία χρονιά «ταξίδεψε» μικρούς και μεγάλους σε μία μοναδική και άκρως καλοκαιρινή, γαστρονομική σεζόν!**

Η Lidl Κύπρου φρόντισε και αυτό το καλοκαίρι να προσφέρει μία πληθώρα νέων γευστικών εμπειριών και αναμνήσεων, σε όσους είχαν την ευκαιρία να παρευρεθούν στις καλοκαιρινές της εκδηλώσεις.

Ξεκινώντας από τον Ιούνιο, η εταιρεία τίμησε τον θεσμό του θερινού σινεμά, διοργανώνοντας τέσσερις υπέροχες κινηματογραφικές βραδιές στον μαγευτικό κήπο της Lidl Food Academy. Κάτω από τον έναστρο ουρανό της πρωτεύουσας, οι συμμετέχοντες παρακολούθησαν δωρεάν, ταινίες με «πρωταγωνιστή» το φαγητό! Πριν από την προβολή της κάθε ταινίας, οι θεατές απόλαυσαν δείπνο με μενού τριών πιάτων, εμπνευσμένο από τη γαστρονομική θεματολογία της κάθε ταινίας. Οι ταινίες που προβλήθηκαν ήταν: «Πολίτικη Κουζίνα», “The Hundred-Foot Journey”, “Eat, Pray, Love”, και “My Big Fat Greek Wedding”.

Τη σκυτάλη πήραν οι καλοκαιρινές εκδηλώσεις “Taste the Summer”, οι οποίες πραγματοποιήθηκαν στις 8 & 9 Ιουλίου στο κατάστημα Lidl Αγίου Παύλου, στην Πάφο, και στις 15 & 16 Ιουλίου στο κατάστημα Lidl Μουτταγιάκα, στη Λεμεσό. Ταξιδεύοντας στις παραθαλάσσιες περιοχές της Κύπρου, η Lidl Food Academy με την LFA On The Go, την κινητή εκδοχή της, πρόσφεραν την ευκαιρία σε μικρούς και μεγάλους να ζήσουν τη διασκεδαστική εμπειρία των μαθημάτων μαγειρικής στην πόλη τους.

Και κάπως έτσι, συμμετέχοντες σε Πάφο και Λεμεσό, πήραν μία καλοκαιρινή «γεύση» από τη Lidl Κύπρου, απολαμβάνοντας καλοκαιρινές επιτυχίες από τα live links, καθώς και από τα μαθήματα και σόου μαγειρικής από τους σεφ της Lidl Food Academy On the Go. Φυσικά από τις εκδηλώσεις δεν θα μπορούσαν να λείψουν και τα αγαπημένα Beer Garden Events, τα οποία δρόσισαν τους συμμετέχοντες με μπίρες από την γκάμα της Lidl, και τους ξετρέλαναν με το λαχταριστό BBQ μενού, στους ειδικά διαμορφωμένους κήπους των καταστημάτων των δύο πόλεων.

Όπως και σε κάθε ανοιχτή εκδήλωση και σεμινάριο της Lidl Κύπρου, το κοινό είχε την ευκαιρία να συμμετάσχει στα πιο πάνω, λαμβάνοντας μέρος στους διαγωνισμούς που διοργανώνονται από τη Lidl Food Academy. Για να συμμετέχετε σε επόμενα σεμινάρια και εκδηλώσεις, μείνετε συντονισμένοι στη Lidl Food Academy στα κοινωνικά δίκτυα, ή επισκεφθείτε την ιστοσελίδα [www.lidlfoodacademy.com.cy](http://www.lidlfoodacademy.com.cy) .

Δείτε το σχετικό video [εδώ](https://youtu.be/hZxjH-0rxA8).

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)